નિંદાનો ભાવ અહંકારમાંથી પ્રગટે છે હું  પોતે સારો છું અને બીજા દોષિત છે, એમ બતાવવા અને સાબીત કરવા  નિંદા ખોર મથે છે, તેમાં મુખ્યત્વે ઈર્ષાનો ભાવ હોય છે,અને પ્રમોદ ગુણની ખામી માલુમ પડે છે, નિંદક માણસ બીજાની પ્રગતી, ઉર્ધ્વીકરણ જોઈ શકતો જ નથી,અને સહન પણ કરી શકતો નથી તે કોઈને પણ ઉતારી પાડવા માટે નિરંતર તયાર હોય છે,બીજાના જ્ઞાન ગુણ શક્તિ અને આવડત જોઇને આનંદ કે સુખ  પામતા તે  શીખ્યો જ હોતો નથી,તેવો ભાવ તેનામાં હાજર હોતો જ નથી  તેથી  તે બીજાના છતાં કે અછતા  દોષો પ્રગટ કરવામાં ખુબજ રસ લેતો હોય  છે,જ્યારે  કોઈપણ માણસને  આવી ખોટી  પાયા વિનાની વાતોમાં રસ પડે છે, ત્યારે તે બીજાના દોષો પ્રગટ કરવામાં ભૂલ કરે જ છે તેનું તેને ભાન પણ હોતું જ નથી, માણસની ઈન્દ્રીઓ અને  વચનોનો વેગ સ્વાભાવિક રીતે બહાર  જ જવાનો હોય છે,, તેથી હું અમુક બાબત જાણું છું, એમ બતાવવા માણસ  બીજાના દોષો પ્રગટ કરી નિંદા કરે છે,અને નીદા રસ એવો છે કે જેમાં માણસને એક પ્રકારનો  આનંદ આવતો હોય છે.